Legal Document

Category: 431

Text:
4. ΝΟΜΟΣ υπ’ αριθ. 1910 της 25 Σεπτ. /3 Οκτ. 1944 (ΦΕΚ Α΄ 229)  Περί κωδικοποιήσεως και συμπληρώσεως της Νομοθεσίας «περί προστασίας πολυτέκνων». Εκυρώθη υπό της υπ’ αριθ. 303 της 30/30 Μαΐου 1946 πράξ. Υπ. Συμβουλίου. Άρθρ.1.-Κωδικοποιούνται εις έν ενιαίον κείμενον αι εν ισχύϊ διατάξεις «περί προστασίας πολυτέκνων» των Νόμ. 5781/33 και των Α.Ν. 2543 και 2683 του 1940 συμπληρωμένας και τροποποιουμένας δια του παρόντος και έχουσαι ούτω:   Άρθρ.1.-«1.Πολύτεκνοι υπό την έννοιαν του παρόντος νόμου είναι οι γονείς οι έχοντες τέσσαρα τουλάχιστον ζώντα τέκνα εκ νομίμου γάμου ή νομιμοποιηθέντα ή νομίμως αναγνωρισθέντα, εφ’ όσον τα μεν θήλεα είναι άγαμα ή διατελούν εν διαζεύξει ή εν χηρεία και συντηρούνται υπό τινος των γονέων των, τα δε άρρενα εφ’ όσον είναι ανήλικα». Το μέσα στα «» πρώτο εδάφιο αντικαταστάθηκε ως άνω από το άρθρ. 1 παρ. 1 Νόμ. 860/29 Δεκ. 1978-5 Ιαν. 1979, ΦΕΚ Α΄ 2 (κατωτ. αριθ. 12). Εις τα τέκνα ταύτα συνυπολογίζονται και τα σπουδάζοντα μέχρι περατώσεως των σπουδών των, οιαιδήποτε και αν ώσιν αύται, είτε θεωρητικαί είτε πρακτικαί, είτε εφ’ όσον είναι μαθηταί τεχνών ή επαγγελμάτων ως και τα οιασδήποτε ηλικίας -ανίκανα προς εργασίαν εξ οιονδήποτε λόγου ή ανάπηρα πολέμου. Τα χρονικά όρια των ως άνω σπουδών καθορίζονται δια Β.Δ/τος εκδιδομένου προτάσει των επί των Θρησκευμάτων και Εθνικής Παιδείας και επί της Εθνικής Προνοίας Υπουργών. Για την έννοια του πολύτεκνου πατέρα & μητέρας ως δικαιούχων επιδομάτων & ισόβιας σύνταξης βλέπε το άρθρ. 63 Νομ.1892/90, κατωτ.αριθ.16, όπως τροποποιήθηκε & ισχύει,καθώς και την με αριθ.Π3δ/οικ.1078/19-28 Μαρτ.1997 (ΦΕΚ Β’241) αποφ. Υπ. Εθν. Οικον.,Οικον. & Υγ. & Προν. κατωτ. αριθ.20. 2.Ως γνήσια τέκνα συνυπολογιζόμενα προς απονομήν της εκ του παρόντος Νόμου προστασίας λογίζονται ως προς την μητέρα και τα εξώγαμα τέκνα αυτής. 3.Ως προς τον χαρακτηρισμόν εκάστου γονέως ως πολυτέκνου συνυπολογίζονται και τα εκ προτέρου γάμου τέκνα του, εφ’ όσον πληρούνται ως προς ταύτα οι νόμιμοι όροι. 4.Εν περιπτώσει καθ’ ην εξ οιουδήποτε λόγου υπόχρεως προς διατροφήν των τέκνων είναι μόνη η μήτηρ άνευ συζύγου, αύτη θεωρείται πολύτεκνος εφ’ όσον αύτη είχε και τρία μόνον τέκνα εκ των υπαγομένων εις τινα των ανωτέρω περιπτώσεων.  (Αντί για τη σελ. 77(α) Σελ. 77(β) Τεύχος 1303 Σελ. 83 Πολύτεκνοι 35.Β.δ.1-4    5.Εν περιπτώσει καθ’ ην ο πατήρ κατέστη ανίκανος τελείως προς πάσαν εργασίαν εξ οιουδήποτε λόγου και δεν εργάζεται ή είναι ανάπηρος πολέμου με αναπηρίαν τουλάχιστον 70% και δεν εργάζεται θεωρείται πολύτεκνος, εφ’ όσον έχει και τρία μόνον τέκνα εκ των υπαγομένων εις τινα των ανωτέρω περιπτώσεων. 6.Εν περιπτώσει θανάτου πατρός και μη- τρός    τα    απορφανισθέντα    τέκνα   αποτελούντα ιδίαν οικογένειαν και όντα τουλάχιστον τρία, απολαμβάνουσιν αυτοδικαίως των ευεργετημάτων του παρόντος υπό τους περιορισμούς της πρώτης παραγράφου του παρόντος άρθρου, και εφ’ όσον και τα θήλεα δεν έχουν ιδίους πόρους ζωής. «7.Εν περιπτώσει θανάτου της μητρός ή εν περιπτώσει καθ’ ην κατέστη αύτη εξ οιουδήποτε λόγου ανίκανος τελείως προς πάσαν εργασίαν, ο σύζυγος θεωρείται πολύτεκνος εφ’ όσον έχει τρία τουλάχιστον ζώντα τέκνα, υπαγόμενα εις τινα των ανωτέρω περιπτώσεων». Η παρ. 7 αντικαταστάθηκε ως άνω από το άρθρ. 1 παρ. 2 Νόμ. 860/29 Δεκ. 1978-5 Ιαν. 1979, ΦΕΚ Α΄ 2 (κατωτ. αριθ. 12). Πιστοποίησις ταυτότητος πολυτέκνου Άρθρ.2ον.-1.Ο αριθμός των τέκνων, η ηλικία αυτών ο νόμιμος γάμος ή νομιμοποίησις, ή αναγνώρισις, βεβαιούται ατελώς υπό του ληξιάρχου ή του οικείου Δημάρχου ή Προέδρου της Κοινότητος, συνυπογράφοντος απαραιτήτως εν τη βεβαιώσει ταύτη ως συνυπευθύνου του εφημερίου της ενορίας του πολυτέκνου βεβαιούντος την οικογενειακήν κατάστασιν και του Προέδρου του οικείου Συλλόγου Πολυτέκνων ή όπου δεν υπάρχει τοιούτος του Προέδρου του οικείου Ταμείου Προνοίας και Προστασίας Πολυτέκνων, βεβαιούντος τον χαρακτηρισμόν του πολυτέκνου ως τοιούτου. Προκειμένου περί Ελλήνων το γένος προσφύγων εν Ελλάδι και μη πολιτογραφηθέντων και μη δυναμένων να προσκομίσουν βεβαίωσιν ληξιαρχείου, δύναται να γίνη η βεβαίωσις υπό της οικείας Αστυνομίας Αλλοδαπών. Βάσει τω τοιούτων βεβαιώσεων εφοδιάζονται οι δικαιούχοι υπό της οικείας Οργανώσεως του Τμήματος της εν Αθήναις εδρευούσης Ανωτάτης Πανελληνίου Συνομοσπονδίας πολυτέκνων δι’ ομοιομόρφων βιβλιαρίων ταυτότητος, κατά τα δια Β.Δ/τος οριζόμενα, και ανανεουμένων κατά τα υπό του Υπουργού Εθνικής Προνοίας αποφασιζόμενα. «α)Άπαντα τα αποδεικτικά της πολυτεκνικής ιδιότητος τα παρά το αρμοδίου Υπουργού εγκρινόμενα, οικογενειακαί καταστάσεις, βεβαιώσεις ιερέως, βιβλιάρια ταυτότητος και λοιπά έντυπα εκδίδονται μόνον υπό της Ανωτάτης Πανελληνίου Συνομοσπονδίας Πολυτέκνων και αποστέλλονται εις τας ανηκούσας εις την δύναμιν αυτής τοπικάς οργανώσεις και τμήματα προς επίδοσιν εις τους δικαιούχους, απαγορευομένης της εκδόσεως και κυκλοφορίας τούτων παρ’ οιασδήποτε άλλης Οργανώσεως.   Σελ. 78(β) Τεύχος 1303 Σελ. 84 β)Ουδείς μη εφωδιασμένος με τα κατά τον ανωτέρω τρόπον εκδιδόμενα αποδεικτικά δικαιούται των υπό του Νόμου περί προστασίας Πολυτέκνων, παρεχομένων ευεργετημάτων. γ)Άπασαι αι Πολυτεκνικαί Οργανώσεις (Σύλλογοι, Σωματεία, ανεγνωρισμένα Τμήματα της Ανωτάτης Πανελληνίου Συνομοσπονδίας Πολυτέκνων) οφείλουν εις το τέλος εκάστου εξαμήνου, όλας τας βεβαιώσεις ιερέων ας κατέθεσαν τα μέλη των δια την νόμιμον θεώρησιν του βιβλιαρίου ταυτότητός των, να υποβάλουν εις αυτήν. Η Ανωτάτη Συνομοσπονδία υποχρεούται, εάν διαπιστώση ασύγγνωστον αμέλειαν, όπως άρη την αναγνώρισίν της και απαγορεύση την θεώρησιν των βιβλιαρίων εις τας μη συμμορφουμένας Οργανώσεις». Αι εντός «» παρ. α, β, γ, προσετέθησαν δια του άρθρ. 1 του Β.Δ. της 19 Σεπτ. /22 Οκτ. 1953. «Τα βιβλιάρια ταύτα θεωρούνται υπό της οικείας Πολυτεκνικής Οργανώσεως (Τμήματος της Συνομοσπονδίας) ή της Ανωτάτης Πανελληνίου Συνομοσπονδίας Πολυτέκνων ανά εξάμηνον προς βεβαίωσιν της μεταβολής ή μη των στοιχείων των Πολυτέκνων ή άλλων δικαιούχων και χρησιμεύουσιν ως αποδεικτικά της ιδιότητος των Πολυτέκνων». Το εδάφ. 2 αντικατεστάθη ως άνω δια του άρθρ. 2 του Β.Δ. της 19 Σεπτ. /22 Οκτ. 1953.   35.Β.δ.4 Πολύτεκνοι    3.Απόσπασμα της ως άνω δηλώσεως μετά των τυχόν εν τω μεταξύ επελθουσών μεταβολών της οικογενειακής καταστάσεως των πολυτέκνων χορηγείται ατελώς εις τους ενδιαφερομένους υπό της Οργανώσεώς των, υπευθύνως. 4.Τα περί ων το παρόν άρθρον αντικείμενα της πιστοποιήσεως της ταυτότητος του πολυτέκνου δύνανται να ορίζωνται και άλλως δια Δ/των προτάσει του Υπουργού της Εθνικής Προνοίας εκδιδομένων. Άρθρ.3ον.-1.Άπαντα τα τέκνα των πολυτέκνων πλην των κατά το Π.Δ/μα οριζόμενα, κρινομένων ευπόρων απαλλάσσονται της καταβολής παντός εκπαιδευτικού τέλους όσον αφορά την εν γένει επαγγελματικήν εκπαίδευσιν εμπορικήν τεχνικήν, γεωργικήν, το Πολυτεχνείον και τας προσηρτημένας αυτώ Σχολάς και εν γένει πάσαν υφ’ οιανδήποτε μορφήν πρακτική και επαγγελματικήν εκπαίδευσιν πάσης βαθμίδος.Υπό την έννοιαν των εκπαιδευτικών τελών νοούνται δίδακτρα, χαρτόσημα, ένσημα και εν γένει πας εκπαιδευτικός φόρος υφ’ οιανδήποτε μορφήν. 2.Όσον αφορά την μέσην κλασσική εκπαίδευσιν ως και την ανωτάτη εν γένει τ’ ανωτέρω ευεργετήματα παρέχονται εις τα λαμβάνοντα βαθμόν προβιβάσιμον, τέκνα πολυτέκνων.                                                              (Μετά τη σελ. 78(β) Σελ. 78,01 Τεύχος 1303 Σελ. 85 Πολύτεκνοι 35.Β.δ.4     35.Β.δ.4 Πολύτεκνοι    3.Αι σχολικαί Επιτροπαί και Εφορείαι, αι Ενοριακαί Επιτροπαί και αι Διοικήσεις των αυτονόμων Σχολών υποχρεούνται να παρέχωσι δωρεάν βιβλία και γραφικήν ύλην εις τους μαθητάς τέκνα ομολογουμένως απόρων πολυτέκνων. Δια τους Δήμους και Κοινότητας η προς τούτο δαπάνη είναι υποχρεωτική. 4.Εφ’ όσον δε κατά τους κειμένους ή μέλλοντας Νόμους παρέχονται δι’ οιανδήποτε Σχολήν υπό του Κράτους ή υπό κληροδοτημάτων εις μαθητάς ή φοιτητάς των παντός είδους Σχολών και των εν γένει πρακτικών τοιούτων επιχορηγήσεις ή υποτροφίαι, προτιμώνται μεταξύ ισοβάθμων τα τέκνα των πολυτέκνων. Άρθρ.4ον.-1.Εις τα Νοσοκομεία και τα Θεραπευτήρια των Δήμων και Κοινοτήτων, του Δημοσίου ή Φιλανθρωπικών Ιδρυμάτων Νομικών Προσώπων εισάγονται κατά προτίμησιν και νοσηλεύονται δωρεάν πολύτεκνοι, τέκνα και σύζυγοι πολυτέκνου κρινόμενοι άποροι κατά τα δια Β.Δ/τος οριζόμενα. Οι Δήμοι και Κοινότητες υποχρεούνται εις την καταβολήν των νοσηλείων εις Θεραπευτήρια άλλων Δήμων ή Κοινοτήτων ή Οργανισμών δια τους νοσηλευομένους εις ταύτα δημότας των απόρους πολυτέκνους ή μέλη των οικογενειών των. Επίσης λαϊκά φαρμακεία ή ιατρεία του Δημοσίου ή των Δήμων ή Κοινοτήτων ή Φιλανθρωπικών Ιδρυμάτων Νομικών Προσώπων παρέχουσιν εις πάσχοντας απόρους πολυτέκνους ή μέλη των οικογενειών των δωρεάν ή επί εκπτώσει φάρμακα ή ιατρικήν αρωγήν. Ωσαύτως εφ’ όσον προβλέπονται αποστολαί εις παιδικάς εξοχάς πασχόντων ή ασθενικών παίδων δαπάναις των Δημοσίου ή Φιλανθρωπικών Ιδρυμάτων ή κληροδοτημάτων ή Νομικών Προσώπων Δημοσίου Δικαίου ή παροχή συσσιτίων προτιμώνται μεταξύ αυτών τέκνα πολυτέκνων κρινομένων ως άνω απόρων. 2.Η εκάστοτε κατά Νόμον οριζομένη ιατρική αμοιβή περιορίζεται εις το ήμισυ δια πάσαν ιατρικήν επέμβασιν προς άπορον πολύτεκνον, ή μέλος της οικογενείας του. Προσέτι οι πολύτεκνοι δικαιούνται εις την υπό των διατιμήσεων οριζομένην ανωτέραν έκπτωσιν τιμής φαρμάκων. 3.Τα ορφανά εκ πατρός ή μητρός ή εξ αμφοτέρων απόρων πολυτέκνων προσλαμβάνονται υποχρεωτικώς εις τα Οικοτροφεία εφ’ όσον αιτήσονται τούτο και υπάρχει κενή θέσις. 4.Πολύτεκνοι ή μέλη της οικογενείας των στερούνται των κατά το άρθρον τούτο ευεργετημάτων, εφ’ όσον αποδεδειγμένως δικαιούνται και τυγχάνουσι περιθάλψεως ικανοποιητικής παρ’ ετέρων οργανισμών. Άρθρον 5ον.-1.Ο ορισμός της οικογενείας πολυτέκνου δια τας απαλλαγάς εκ του στρατού των υιών αυτών, έχει ούτω. 1)Οι έχοντες πέντε τουλάχιστον τέκνα εκ νομίμου γάμου ή νομιμοποιηθέντα ή νομίμως αναγνωρισθέντα. 2)Εν περιπτώσει θανάτου της μητρός πολύτεκνος ορίζεται ο έχων τέσσαρα τουλάχιστον τέκνα. 3)Εν περιπτώσει θανάτου του πατρός πολύτεκνος ορίζεται η χήρα ή έχουσα τρία τέκνα. 4)Εις τας περιπτώσεις των κατωτέρω παραγράφων του παρόντος άρθρου συνυπολογίζονται τα άγαμα άρρενα τέκνα μέχρι της εκ των τάξεων του στρατού απολύσεώς των ή νομίμου απαλλαγής των, τα δε θήλεα μέχρι του γάμου των. 2.Ο πρεσβύτερος υιός του πολυτέκνου απαλλάσσεται της θητείας υπέχων υποχρέωσιν εκγυμνάσεως. Επίσης απαλλάσσεται και ο επόμενος τούτου κατά σειράν ηλικίας αδελφός εάν ο αριθμός των μετ’ αυτών υπολειπομένων αγάμων τέκνων είναι ανώτερος των πέντε, εις τον αριθμόν τούτων συνυπολογιζομένων και των τυχόν υπαρχουσών πρεσβυτέρων αγάμων αδελφών του (θηλέων). 3.Εν τη δευτέρα ταύτη περιπτώσει ο επόμενος του πρεσβυτέρου αδελφός απαλλάσσεται έστω και αν έχωσι αποβιώσει αμφότεροι οι γονείς. 4.Εάν ο κατά τον παρόντα Νόμον δικαιούμενος απαλλαγής πρεσβύτερος ή πρεσβύτεροι υιοί πολυτέκνων έχωσιν εκπληρώσει τας στρατιωτικάς αυτών υποχρεώσεις προ της ισχύος του Νόμ. 4839 του 1930, τότε αντ’ αυτών δικαιούται απαλλαγής ο πρεσβύτερος μετ’ αυτούς υιός, εφ’ όσον τα μετά τούτον υπόλοιπα τέκνα είναι τουλάχιστον πέντε, συνυπολογιζομένων, εις τον αριθμόν τούτων και των λοιπών υπαρχουσών πρεσβυτέρων αυτού αγάμων αδελφών (θηλέων). Εν περιπτώσει ταύτη οι καταστάντες ανυπότακτοι δεν τυγχάνουσι του ευεργετήματος της απαλλαγής. 5.Οι εθελονταί δεν υπάγονται εις τας διατάξεις του παρόντος. 6.Άπασαι αι διατάξεις του Νόμου «περί στρατολογίας» αι μη αντικείμεναι εις τον παρόντα Νόμον ισχύουσι και δια τους δυνάμει τούτου απαλλασσομένους. Το άρθρ. 5 κατηργήθη αφ’ ης ίσχυσε δια του άρθρ. 4 Νόμ. 350/47 επανερχομένου εν ισχύϊ του άρθρ. 1 Α.Ν. 16.10.35 περί προστασίας πολυτέκνων. Άρθρ.6ον.-1.Προς ανέγερσιν λαϊκής κατοικίας δια τους απόρους και αστέγους πολυτέκνους παρέχεται εκ μέρους του Κράτους ή οιουδήποτε Νομικού Προσώπου Δημοσίου ή Ιδιωτικού Δικαίου, αναλόγως της αρμοδιότητος εκάστου, πάσα σχετική ευκολία, ήτοι ατέλεια υλικών, απαλλαγή εκ φόρων. Αι ως άνω ευκολίαι παρέχονται και εις οικοδομικούς Συνεταιρισμούς πολυτέκνων.          (Αντί της σελ. 79) Σελ. 79(α) Τεύχος 534-Σελ. 127 Πολύτεκνοι 35.Β.δ.4    2.Εις λαϊκάς κατοικίας διατεθειμένας υπό του Κράτους, Δήμων, Κοινοτήτων και εν γένει Νομικών Προσώπων προτιμώνται πολύτεκνοι και μεταξύ αυτών οι απορώτεροι και οι έχοντες πλείονα τέκνα. 3.Αι οπωσδήποτε αποκτώμεναι ως άνω λαϊκαί κατοικίαι εκ μέρους των πολυτέκνων αποπληρώνονται υπ’ αυτών δια μικρών και μακροπροθέσμων χρεωλυτικών δόσεων. 4.Η στέγασις απόρων πολυτέκνων θεωρείται αποτελούσα δημοσίαν ανάγκην και κοινήν ωφέλειαν και συντελείται δι’ απαλλοτριώσεως εκτάσεων υπέρ οικοδομικών Συνεταιρισμών Πολυτέκνων, κατά τας γενικάς περί απαλλοτριώσεως δια δημοσίαν ανάγκην και κοινήν ωφέλειαν διατάξεις. Άρθρ.7ον.-Τα έξοδα και τέλη πάσης διαδικασίας ενώπιον οιουδήποτε Δικαστηρίου ως και τα τέλη εκτελέσεως ως επίσης και αι κατά τον κώδικα περί δικηγόρων καταβλητέαι ή καταψηφιστέαι αμοιβαί, τα τέλη και δικαιώματα του επί της εκτελέσεως Συμβολαιογράφου ως και τα του Δικαστικού κλητήρος τέλη και δικαιώματα δια πάσαν σχετικήν προς τας δίκας ταύτας ή την εκτέλεσιν ενέργειαν τούτου μειούνται εις το ήμισυ του κατά τας κειμένας διατάξεις καθοριζομένου ποσού εφ’ όσον ταύτα είναι καταβλητέα παρά πολυτέκνων. Πάσαι αι ευεργετικαί διατάξεις περί δικαστικών διευκολύνσεων ή απαλλαγών ισχύουσαι δι’ οιανδήποτε άλλην κατηγορίαν πολιτών, ισχύουσι και δια τους ομολογουμένως μη ευπόρους πολυτέκνους. Άρθρ.8ον.-1.Οι πολύτεκνοι απαλλάσσονται του φόρου της ιδιοκατοικουμένης μικροκατοικίας. 2.Οι πολύτεκνοι δικαιούνται ν’ απαλλάσσωνται του φόρου των δια τας ιδίας των ανάγκας χρησιμοποιουμένων προϊόντων αυτών κατά τας εκάστοτε εκδιδομένας διαταγάς του Υπουργού των Οικονομικών ορίζοντος το εξαιρετέον του φόρου ποσόν. 3.Πάντες οι πολύτεκνοι οι φορολογούμενοι εφοδιάζονται δια βιβλίου φορολογικού εν ω αναγράφονται οι προς το Δημόσιον εξ οιασδήποτε αιτίας βεβαιούμενοι φόροι εκάστου των φόρων τούτων εξοφλουμένου δι’ οσωνδήποτε δόσεων εντός της χρήσεως του οικονομικού έτους από της βεβαιώσεώς των, αναγραφομένων εν τω βιβλιαρίω τούτων του εκάστοτε καταβαλλομένου ποσού. 4.Φορολογικαί ελαφρύνσεις κατά ποσοστόν παρέχονται εις τους πολυτέκνους αναλόγως των τέκνων των υπό των Δήμων ή Κοινοτήτων δι’ αποφάσεως των οικείων Συμβουλίων και υπό του Δημοσίου δι’ αποφάσεως του Υπουργού των Οικονομικών.  Σελ. 80(α) Τεύχος 534-Σελ. 128 Άρθρον 9ον.-1.Άποροι πολύτεκνοι γεωργοί ακτήμονες ή ανεπαρκώς εγκατεστημένοι προτιμώνται κατ’ αναλογίαν των τέκνων εις την απόκτησιν αναλόγου κλήρου γαιών επί των αδιαθέτων τοιούτων ως και επί των αποδιδομένων εις την καλλιέργειαν αποξηραινομένων εκτάσεων, καθώς και επί των απαλλοτριουμένων Δημοσίων, Δημοτικών, Κοινοτικών, Μοναστηριακών εν γένει δε νομικών προσώπων Ιδιωτικού ή Δημοσίου Δικαίου και ιδιωτικών (τσιφλικίων) εκτάσεων.           35.Β.δ.4 Πολύτεκνοι    Άρθρ.10ον.-1.Δια τους πολυτέκνους τους ήδη υπηρετούντας εις Δήμους και Οργανισμούς Δημοσίου Δικαίου, ισχύουσιν αι διατάξεις του Νόμ. 4180 κλπ. Οι δε εν Κρήτη πολύτεκνοι υπάγονται εις τας ευεργετικάς διατάξεις τών Ταμείων Εφέδρων. Τα τέκνα απόρων πολυτέκνων απολαύουσι των αυτών ευεργετημάτων και πλεονεκτημάτων όσα παρέχονται υφ’ οιουδήποτε Νόμου και οπουδήποτε εις τέκνα γονέων άλλων κατηγοριών. 2.Πολύτεκνοι και τέκνα αυτών προτιμώνται επί ίσοις όροις εις κρατικάς, νομικών προσώπων Δημοσίου δικαίου υπηρεσίας και κατά τους διαγωνισμούς μετά τους αναπήρους και θύματα πολέμου. 3.Πολύτεκνοι ή τέκνα αυτών, δημόσιοι υπάλληλοι τοποθετούνται εις τον τόπον των συμφερόντων αυτών, εφ’ όσον ο Νόμος επιτρέπει τούτο και δεν μετατίθενται παρά μόνον τη αιτήσει των ή δια πράξιν μη επιτρέπουσαν την παραμονήν των εις τον τόπον της θέσεώς των. 4.Πολύτεκνοι η μέλη της οικογενείας αυτών ταξειδεύοντες δι’ οιονδήποτε λόγον εντός του Κράτους τυγχάνουσι εκπτώσεων ναύλων επί των εκάστοτε ισχυόντων τιμολογίων ποσοστού τουλάχιστον 50% εις πάσας τας συγκοινωνιακάς επιχειρήσεις τας τελούσας υπό την άμεσον ή έμμεσον του Κράτους εξάρτησιν. Της αυτής εκπτώσεως τυγχάνουσι και εις τας λοιπάς επιχειρήσεις μεταφορών εφ’ όσον αύται συνδέονται δι’ ειδικών επιχορηγήσεων μετά του Κράτους. Εξεδόθησαν αι υπ’ αριθ. 90254/2/72 της 23 Ιουν. 1972 και 90254/73 της 29 Ιαν./27 Φεβρ. 1973 (ΦΕΚ Β΄ 256) αποφάσεις Υπ. Ναυτιλίας, Μεταφορών και Επικοινωνιών, ως και η υπ’ αριθ. 90254/1974 της 30 Μαΐου /22 Ιουν. 1974 (ΦΕΚ Β΄ 632) απόφ. Υπ. Εμπορ. Ναυτιλίας (τόμ. 19Α αριθ. 26, δι’ ων παρέχεται έκπτωσις 50% του ναύλου επί των επιβατηγών Ακτοπλοϊκών σκαφών εις τους πολυτέκνους και τα τέκνα των επί τη επιδείξει των οικείων βιβλιαρίων ταυτότητος πολυτέκνου. 4.Συγκοινωνιακαί επιχειρήσεις τελούσαι υπό την άμεσον ή έμμεσον του Κράτους εξάρτησιν νοούνται άπασαι ανεξαιρέτως αι ανά το Κράτος σιδηροδρομικαί, ακτοπλοϊκαί, ως και πάσα άλλη επιχείρησις συγκοινωνιακή, εκμισθούμεναι υπό του Κράτους, ή οπωσδήποτε διευκολυνόμεναι υπ’ αυτού είτε δια προνομίων εκμεταλλεύσεως, είτε δια παραχωρήσεως γραμμών, ή επιχορηγήσεων είτε ρυθμιζόμεναι υπ’ αυτού.                                                           (Μετά την σελ. 80(α) Σελ. 80,01 Τεύχος 534 Σελ. 129 35.Β.δ.4 Πολύτεκνοι    Πολύτεκνοι 35.Β.δ.4    Άρθρ.11ον.-1.Ιδρύεται εν τη έδρα εκάστου Νομού Ταμείον Προνοίας και Προστασίας Πολυτέκνων αποτελούν Νομικόν Πρόσωπον Δημοσίου Δικαίου εκπροσωπούμενον, διοικούμενον και διαχειριζόμενον κατά τα κατωτέρω και υπαγόμενον δια την ανωτέραν εποπτείαν και τον έλεγχον εις το Υπουργείον Εθνικής Προνοίας. Έκαστον Ταμείον διοικείται παρά επταμελούς Διοικητικού Συμβουλίου, ούτινος Πρόεδρος είναι ο οικείος Νομάρχης ή ο νόμιμος αυτού εν περιπτώσει κωλύματος αναπληρωτής του μέλη δε ο οικείος Δήμαρχος ή ο νόμιμος αναπληρωτής του και πέντε μέλη λαμβανόμενα εκ των πολυτέκνων της περιφερείας του Ταμείου, οριζόμενα δι’ αποφάσεως του Υπουργού της Εθνικής Προνοίας. 3.Σκοπός εκάστου Ταμείου είναι 1)η παροχή χρηματικής βοηθείας εις ομολογουμένως απόρους πολυτέκνους και δι’ ενδεδειγμένην στέρησιν επαρκών πόρων ζωής αναλόγως των ανηλίκων ή ασθενών τέκνων των, 2)εις τελείως απορφανισθέντα τέκνα στερούμενα παντός πόρου ζωής, 3)δια προικοδότησιν απόρων θηλέων τέκνων ομολογουμένως απόρων πολυτέκνων ή απορφανισθέντων απόρων θηλέων διατηρούντων την πολυτεκνικήν ιδιότητα, 4)η παροχή φαρμάκων και ιατρικής εν γένει περιθάλψεως εις ομολογουμένως απόρους πολυτέκνους και μέλη των οικογενειών αυτών και 5)η παροχή ειδών διατροφής, ιματισμού ή υποδήσεως εις ομολογουμένως απόρους πολυτέκνους ή μέλη της οικογενείας των κατόπιν πάντοτε πλήρους ητιολογημένης αποφάσεως του Δ.Σ. του Ταμείου. 4.Πόροι εκάστου Ταμείου είναι: α)μηνιαία εισφορά παντός πολυτέκνου οριζομένη παρά του Διοικητικού Συμβουλίου του Ταμείου δι’ έκαστον οικονομικόν έτος, β)ανάλογος επιχορήγησις εκ των κεφαλαίων της Κοινωνικής Προνοίας οριζομένη δι’ έκαστον έτος παρά του Υπουργού της Εθνικής Προνοίας, γ)ανάλογος επιχορήγησις των Δήμων και Κοινοτήτων της περιφερείας του Ταμείου οριζομένη κατ’ έτος παρά του οικείου Νομάρχου, δ)1% επί του καταβαλλομένου παρ’ εκάστου πολυτέκνου αναλυτικού φόρου καθαρών προσόδων συνεισπραττομένου μετά του δημοσίου φόρου και αποδιδομένου εις το Ταμείον Πολυτέκνων παρά του εισπράττοντος Ταμείου καθ’ εκάστην εξαμηνίαν, ε)ποσο-στόν καταβαλλόμενον υποχρεωτικώς επί των ωφελουμένων υπό των πολυτέκνων ποσών εκ των δι’ αυτούς εφαρμοζομένων ευεργετημάτων του Νόμου, ς)δωρεαί και κληροδοτήματα, ζ)ειδικόν ένσημον επικολλούμενον επί παντός είδους βεβαιώσεως χορηγουμένης δια πολυτεκνικάς οργανώσεις ή υπό πολυτεκνικών οργανώσεων. 5.Δια Κανονισμού συντασσομένου παρά του Διοικητικού Συμβουλίου εκάστου Ταμείου και εγκρινομένου παρά του Υπουργού της Εθνικής Προνοίας καθορισθήσεται πάσα λεπτομέρεια. Άρθρ.12ον.-Διατηρούνται εν ισχύϊ αι ευεργετικαί υπέρ των πολυτέκνων διατάξεις των Νόμων. 1)Το εδάφ. 1 του άρθρ. 4 ως και η τελευταία παράγραφος του εδαφ. 1 του άρθρ. 6 του Α.Ν. υπ’ αριθ. 1223/1938 «περί αποκαταστάσεως κτηνοτρόφων». Η ανωτέρω αναφερομένη διάταξις, περιληφθείσα εις το άρθρ. 11 του Κ.Δ. 28/30 Οκτ. 1941 περί κωδικοποιήσεως της νομοθεσίας περί αποκαταστάσεως κτηνοτρόφων, αντικατεστάθη δια του Ν.Δ. 3621/1956, γενομένης προβλέψεως δια την αποκατάστασιν πολυτέκνων κτηνοτρόφων (Βλ. τόμ. 17 σελ. 231γ). 2)Το άρθρ. 1 και το άρθρ. 12 εδάφ. 1 και 5 του Α. Νόμου υπ’ αριθ. 57/1936 έχοντα ούτω: «Εις τους ακτήμονας παραχωρείται πλήρης κλήρος, εις δε τους έχοντας ανεπαρκή τοιούτον ο κλήρος συμπληρούται, και δεν δύναται εις αμφοτέρας τας περιπτώσεις να υπερβή τα 50 το πολύ στρέμματα. Εν περιπτώσει παραχωρήσεως εκτάσεων δυναμένων να αρδευθώσιν ο κλήρος θέλει καθορισθή πάντοτε κατώτερος των 40 στρεμμάτων.  Ως κλήρος νοείται ο βιώσιμος τοιούτος εκ των αποστραγγισθεισών γαιών, ο αναλογών εις γεωργ. οικογένειαν αποτελουμένην εκ των γονέων και μέχρι 3 αγάμων τέκνων προσαυξάνεται δε ούτος κατά έν πέμπτον κλήρου δια παν άγαμον τέκνον πέραν των τριών, μη δυναμένης της ούτω παραχωρημένης εις εκάστην οικογένειαν εκτάσεως, να υπερβή τον διπλούν βιώσιμον κλήρον». «Οι δικαιούμενοι κλήρου ή συμπληρώματος τοιούτου κατά τας διατάξεις του παρόντος, ως και των Νόμ. 5783, του Α.Ν. της 5.6.1935 «περί τροποποιήσεως και συμπληρώσεως των Νόμ. 5783 και 5800, κλπ.» και του Α.Ν. της 28ης Οκτ. 1935 «περί προστασίας εφέδρων Παλαιών Πολεμιστών» αποκαθίστανται εις τας αποστραγγισθείσας γαίας κατά την επομένην σειράν προτιμήσεως». «Μεταξύ των κατά το εδάφ. 1 του παρόντος άρθρου δικαιουμένων κλήρου ή συμπληρώματος τούτου προτάσσονται εν εκάστη κατηγορία προτιμήσεως και εν εκάστη των υποδιαιρέσεων αυτής κατά σειράν ……… 3)Οι υπό του Νόμ. 5781 χαρακτηριζόμενοι ως πολύτεκνοι. Αι ανωτέρω διατάξεις έχουσι περιληφθή εις τα άρθρ. 39 παρ. 1, 66 και 67 του Κ.Δ. 19/24 Μαρτ. 1941 περί κωδικοπ. της νομοθεσίας περί αποστραγγιζομένων γαιών (τόμ. 17 σελ. 267).     Σελ. 81 35.Β.δ.4 Πολύτεκνοι    3)Το εδάφ. 4 του άρθρ. 4 του υπ’ αριθ. 583/1937 Α. Νόμου  Η ανωτέρω διάταξις κατηργήθη δια του άρθρ. 21 Ν.Δ. 2544/1953, αντικατασταθείσα δια της διατάξεως του άρθρ. 19 του Ν.Δ/τος τούτου (βλ. τόμ. 30 σελ. 263α). 4)Το εδάφ. 5 του άρθρ. 1 του υπ’ αριθ. 896/1937 Α. Νόμου «περί καταργήσεως δασμολογικών απαλλαγών» έχον ούτω: 5.Δια τα είδη ατομικής χρήσεως των επιβατών περί ων ειδικαί διατάξεις προβλέπουσιν, ως και των καταφυγόντων εις Ελλάδα ομογενών εκ της αλλοδαπής κατά τας διατάξεις του άρθρ. 2 παρ. 1 του Νόμ. 736 του 1917 και του άρθρ. 6 του Α.Ν. 317 του 1936 ως και των ταχυδρομικών δεμάτων υπέρ απόρων ή πολυτέκνων κατά τας διατάξεις του Νόμ. 317 του 1936». Βλ. τον Α.Ν. 896/1937 εν τόμ. 30Α σελ. 416. 5)Το εδάφ. 1 του άρθρ. 6 του υπ’ αριθ. 909/1937 Α. Νόμου «περί κυρώσεως της από 4/10/1937 συμβάσεως «περί κωδικοποιήσεως κλπ. των περί διαχειρίσεως της εν Ελλάδι Μουσουλμανικής Περιουσίας διατάξεων» έχον ούτω: «α)Επί χρεωμένων αγροτικών κτημάτων προς αποκατάστασιν προσφύγων ή γηγενών μέχρι συνολικού ποσού χρεώσεως 250.000 και β)επί πωλουμένων αστικών κτημάτων της αυτής ως άνω αξίας εφ’ όσον ιδιοχρησιμοποιούνται ταύτα εν όλω ή εν μέρει δι’ οικογενειακήν ή επαγγελματική στέγασιν …. και δ)Πολυτέκνους, εκπίπτεται ποσοστόν 40% επί του πρώτου τμήματος των 100.000 δραχμών. Η ανωτέρω έκπτωσις δεν παρέχεται επί χρεώσεων εξ αποκαταστάσεως εις αγροτικά κτήματα ων το τίμημα καθωρίσθη δι’ αποφάσεων των Επιτροπών απαλλοτριώσεων. Ανάλογος προς την ανωτέρω διάταξις περιελήφθη εις το άρθρ. 16 Β.Δ. 24/31 Οκτ. 1940 περί διοικήσεως κλπ. ανταλλαξίμων Μουσουλμανικών κτημάτων (βλ. τόμ. 26 σελ. 293). Άρθρ.13ον.-Πάσα λεπτομέρεια απαιτουμένη δια την εφαρμογήν του παρόντος Νόμου, κανονίζεται δια Δ/τος, προκαλουμένου υπό του Υπουργού Εθνικής Προνοίας εις ου την δικαιοδοσίαν υπάγονται τα πολυτεκνικά ζητήματα. Πάσα διάταξις αντικειμένη εις τον παρόντα Νόμον καταργείται. Άρθρ.14ον.-Η ισχύς του παρόντος Νόμου συντακτικού χαρακτήρος και περιεχομένου άρχεται από της δημοσιεύσεώς του εις την Εφημερίδα της Κυβερνήσεως.    Σελ. 82